text: Venstre-folk klinker skårene
  04 juni 2014 kl. 05.35
  I Syd- og Sønderjylland var det kun få fremtrædende lokale Venstre-folk, der nåede at erklære mistillid til Lars Løkke Rasmussen som formand inden nattens forbrødring i hovedbestyrelsen.
  Anni Matthiesen, folketingsmedlem fra Vejenkredsen nåede i går at udtrykke mistillid og er onsdag morgen klar til at klinke skårene.
  Anni Matthiesen meldte tirsdag eftermiddag sig i den flok af folketingsmedlemmer, der udtrykte mistillid til Lars Løkke Rasmussen - men her til morgen er hun klar med opbakning til partformanden på Facebook:
  Anni Matthiesen lægger i dag især vægt på, at næstformanden Kristian Jensen nu får en mere markant rolle i Venstres daglige ledelse og hun er klar til at medvirke positivt i det fremadrettede arbejde i Venstre.
  Esbjergs borgmester Johnny Søtrup glæder sig over, at Lars Løkke Rasmussen bliver på sin post og det samme gør Koldings borgmester Jørn Pedersen på Twitter:
  Den sande historie. V har bakket op om formand og næstformand, og så er det videre. Vi er Venstre og et hold. #dkpol #kolding #tvsyd
  
  